Una delegació saguntina visita Aranjuez amb motiu de la celebració del Motí
09 de setembre 2019

![Imagen 1](/media/prcmaqat/85cuerpo_20190908_202703.jpg)![Imagen 2](/media/1m0hpiyn/85cuerpo_20190908_203451.jpg)

Una delegació saguntina ha assistit este cap de setmana a Aranjuez amb motiu de la celebració de les seues festes del Motí 2019. A la visita han assistit la regidora de Turisme, Natalia Antonino, i el regidor d'Educació, José Manuel Tarazona, en representació de l'Ajuntament de Sagunt, junt al grup de veïns pioners a realitzar esta visita des de fa més de 20 anys i que va ser encapçalat per Vicenta Dolz. També els ha acompanyat l'actor saguntí Toni Llorens.

  

Durant la visita, que pretén continuar millorant la relació entre les ciutats, la delegació saguntina va assistir a l'escenificació del motí. El diumenge van poder gaudir d'un menjar acompanyats per representants de l'Ajuntament d'Aranjuez, com l'exalcaldessa d'Aranjuez, Cristina Moreno, i l'actual delegada de Relacions Institucionals, María Mercedes Rico.

  

![](/media/4mtdb1o4/85cuerpo_20190908_202815.jpg)  
  

Recordar que l'any 2015 Sagunt i Aranjuez van signar un protocol d'amistat que més tard es va materialitzar en agermanament, aprovat pel ple el mes de maig passat, amb el qual es van formalitzar els llaços d'amistat i de trobada que s'han anat establint amb els anys entre totes dos ciutats a través dels seus veïns i de la figura de Joaquín Rodrigo. Per tant, és la primera vegada que representants de Sagunt assistixen a la celebració del Motí d'Aranjuez com a ciutats agermanades.

  

Amb este agermanament, els municipis d'Aranjuez i Sagunt pretenen incrementar el desenvolupament mutu fundat en l'intercanvi cultural i institucional per a promoure l'enteniment i l'amistat entre els pobles i els seus habitants. Es tracta d'establir i regular els contactes oficials i de posar en marxa actuacions comuns com a intercanvis escolars o tècnics; programes comuns de cooperació i desenvolupament; intervencions d'àmbit social, econòmic, cultural, esportiu o veïnal.

  

Exemple d'això és l'intercanvi que es va produir al febrer quan la ciutat madrilenya va rebre la visita de la banda i la Big Band del Conservatori Joaquín Rodrigo de Sagunt. A més, la delegació d'Aranjuez també realitza habitualment visites al municipi en dates assenyalades com les Falles o la Setmana Santa.​​

  

![](/media/1sien2rz/85cuerpol_20190907_212820.jpg)  

*   [](http://www.facebook.com/sharer.php?u=https://aytosagunto.es/va/actualitat/una-delegacio-saguntina-visita-aranjuez-amb-motiu-de-la-celebracio-del-moti/ "Facebook")
*   [](http://twitter.com/share?url=https://aytosagunto.es/va/actualitat/una-delegacio-saguntina-visita-aranjuez-amb-motiu-de-la-celebracio-del-moti/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/una-delegacio-saguntina-visita-aranjuez-amb-motiu-de-la-celebracio-del-moti/ "Linked In")
*   [](mailto:?body=https://aytosagunto.es/va/actualitat/una-delegacio-saguntina-visita-aranjuez-amb-motiu-de-la-celebracio-del-moti/)